Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, COVID-19aren aurkako txertatze-prozesuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilari Santos Indurain andreak Osoko Bilkuran ahoz erantzun dezan:

Nola bermatuko du txertoen eskuratzea ekitatezkoa izanen dela, eta lehentasuna emanen zaiela txirotasun eta gizarte-bazterketako egoeran edo arriskuan dauden pertsonei, batez ere etxebizitza-egoera prekarioa dutenei? Aldi berean, zer ekintza zehatz egiteko asmoa dago, txertoa begi onez ikusten ez duten pertsonak edo kolektiboak txerta daitezen sustatzeko?

Iruñean, 2020ko urtarrilaren 7an

Foru parlamentaria: Bakartxo Ruiz Jaso